APSTIPRINĀTS
ar AS Latvijas valsts meži

17.09.2012.2012. rīkojumu Nr.3.1-1.1\_0066\_101\_12\_37

**Nolikums par AS Latvijas valsts meži (LVM) stipendiju piešķiršanu augstskolu studentiem**

1. Stipendijas tiek piešķirtas bakalaura programmu studentiem, sākot ar 2.studiju gadu un maģistrantiem, saskaņā ar izsludinātajām studiju programmām un specializācijām.
2. Stipendijas tiek piešķirtas uz vienu mācību gadu, par to noslēdzot līgumu par stipendijas piešķiršanu.
3. 2012./2013. m.g. stipendijas netiek piešķirtas iepriekšējo gadu LVM stipendiātiem.
4. Stipendijas apmērs 2012./2013. m.g. ir 90 Ls/mēnesī. No šīs summas tiek ieturēts (summa ietver ar līguma izpildi saistīto nodokļu nomaksu 25% apmērā).
5. Stipendija tiek piešķirta sekmīgiem audzēkņiem, kuri mācību procesa ietvaros
	1. uzrādījuši labus un teicamus rezultātus, ar iepriekšējā gadā iegūto vidējo vērtējumu ne zemāku par 7,5;
	2. aktīvi piedalās augstskolas sabiedriskajā dzīvē.
6. Stipendijas tiek izsludinātas ar paziņojumu LVM interneta mājas lapā, vēstuli augstskolās un plašsaziņas līdzekļos. Pieteikuma vēstule un nolikums par stipendiju piešķiršanu atrodami LVM interneta mājas lapā.
7. Pretendents var pieteikt savu kandidatūru stipendijai atbilstoši konkrētajā gadā izsludinātajām studiju programmām un specialitātēm, iesniedzot elektroniski uz e-pasta adresi stipendija@lvm.lv sekojošus dokumentus:
	1. aizpildītu pieteikuma vēstuli ar pamatojumu par konkrētās studiju programmas un specializācijas izvēli un tālākiem mērķiem saistībā ar to (pielikumā);
	2. CV;
	3. augstskolas apstiprinātu iepriekšējā gadā iegūto vērtējumu apliecinošs dokuments, ar norādītu vidējo vērtējumu.
8. Stipendiātu atlases posmi
	1. iesniegto dokumentu izskatīšana;
	2. vidējās atzīmes novērtējums
	3. augstskolas rekomendācijas pieprasīšana, ja nepieciešams
	4. saruna ar izvēlētajiem pretendentiem par konkrētās studiju programmas un specializācijas izvēli un tālākiem mērķiem saistībā ar to;
	5. atbilstošāko stipendiātu izvēle.
9. Stipendijas piešķiršanas kritēriji
	1. vidējais vērtējums nav zemāks par 7,5 un par to iesniegts augstskolas apstiprināts sekmju izraksts;
	2. stipendijas saņemšanas motivācija;
	3. iesniegta pozitīva augstskolas rekomendācija.
10. Nākošajam atlases posmam tie netiek virzīti pieteikumi
	1. ja trūks kāds no 5.punktā minētajiem dokumentiem, vai tie aizpildīti nepilnīgi;
	2. dokumenti nav iesniegti noteiktajā termiņā.
11. Visos atlases posmos, izvērtējot stipendiātus, priekšroka tiek dota stipendiātiem ar augstāku vidējo vērtējumu.
12. Stipendiju izmaksa tiek pārtraukta, ja stipendiāts:
	1. nav sekmīgi nokārtojis semestri (vidējais vērtējums nav zemāks par 7,5)
	2. katra semestra beigās nav iesniedzis izziņu LVM par attiecīgā semestra mācību programmas sekmīgu apguvi;
	3. pārtraucis studijas;
	4. nav piedalījies LVM organizētajās apmācības programmās.

Pārtrauktā stipendija netiek atjaunota līdz mācību gada beigām.

1. Stipendiāta un LVM pienākumi, atbildības un stipendijas izmaksas kārtība noteikti līgumā par stipendiju piešķiršanu.
2. Lēmumu par stipendiju piešķiršanu pieņem komisija, kas apstiprināta ar valdes priekšsēdētāja rīkojumu.